ขุนคลังการันตีเงินเฟ้อพื้นฐานปีหน้าไม่ถึง3%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ครม.เห็นชอบกรอบดูแลเงินเฟ้อปีหน้า 0.53% ขุนคลังยอมรับถ้าเงินเฟ้อพุ่งก็ต้องขึ้นดอกเบี้ยสกัดตามสูตร
นายกรณ์ จาติกวณิช รมว.คลัง เปิดเผย ว่า ที่ประชุมคณะรัฐมนตรี (ครม.) เห็นชอบกรอบเป้าหมายดูแลอัตราเงินเฟ้อปี 2554 ที่ 0.53% ต่อปี เท่ากับกรอบปี 2553 ซึ่งกระทรวงการคลังได้ประเมินร่วมกับธนาคารแห่งประเทศไทย (ธปท.) โดยมองว่ากรอบเงินเฟ้อไม่ควรเปลี่ยนแปลงบ่อย เพื่อให้สามารถบริหารจัดการได้อย่างมีเสถียรภาพและยั่งยืน หากเปลี่ยนทุกปีจะทำให้ขาดความน่าเชื่อถือ
“เวลาที่เงินเฟ้อเพิ่มสูงขึ้น จะต้องมีการปรับขึ้นดอกเบี้ยเพื่อดูแลเงินเฟ้อ ถือว่าเป็นไปตามสูตรอยู่แล้ว” นายกรณ์ กล่าว 
ทั้งนี้ คลังและ ธปท.จะต้องหารือกรอบเงินเฟ้อดังกล่าวทุกไตรมาส เพื่อบูรณาการ นโยบายการคลังและนโยบายการเงินในการบริหารจัดการเศรษฐกิจ
หากเงินเฟ้อเกินกรอบที่กำหนด ทางคณะกรรมการนโยบายการเงินต้องชี้แจงถึงเหตุผลและแนวทางแก้ไข พร้อมระบุระยะเวลาที่คาดว่าอัตราเงินเฟ้อพื้นฐานจะกลับเข้าสู่ช่วงที่กำหนดโดยเร็ว
แหล่งข่าวจาก ธปท. เปิดเผยว่า กรอบเงินเฟ้อดังกล่าว เป็นการมองในระยะยาวว่าเงินเฟ้อจะอยู่ในระดับต่ำ ซึ่งนโยบายการเงินจะไม่ค่อยเปลี่ยนแปลงบ่อย และกรอบเงินเฟ้อนี้ก็จะไม่ได้อิงกับภาวะเศรษฐกิจแบบปีต่อปี 
“การดำเนินนโยบายการเงินหรือการขึ้นอัตราดอกเบี้ยนโยบายแต่ละครั้ง ก็จะพยายามดูแลให้เงินเฟ้ออยู่ภายใต้กรอบนี้” แหล่งข่าวเปิดเผย